
 మరునాడు పుష్ప అడగ్గానే ఆమెను సినిమాకు పంపడానికి అంగీకరించాడేగాని ఆమె వెళ్లినప్పటినుండి ముళ్ళ మీద ఉన్నట్టుగా కాలం గడపసాగాడు రజనీ. కారణం డ్రైవర్ సీటులో వెంగల్ రెడ్డిని చూడడం.

 వెంగల్ వ్యక్తిత్వంమీద సదభిప్రాయం లేదు రజనీకి. భార్యని పుట్టింట్లో వదిలేసి ఆమెని తీసుకు రావడంలేదంటే ఆ మగవాడు దుర్మార్గుడో చవటో కావాలి వెంగల్ చవట కాదు కాబట్టి మొదటుకోవకు చెందుతాడు. 

 అయినా అతడిమీద మండి పడడానికి తనకి అధికారం ఎక్కడుంది? పరాయి మగవాడికి సమీపంగా వెళ్లకూడదన్న బుద్ది తన భార్యకి వుండాలి - ఇది సంకుచితమని ఆమెకు స్వేచ్చ ఇస్తే ఆమె తన హద్దులు తెలుసుకోనంతగా దిగజారిపోవచ్చు. అప్పుడు నవ్వులపాలయ్యేది ఆమె బ్రతుకుకాదు, తన బ్రతుకు. భార్య పర పురుషుడి ఆకర్షణకు లోబడిదంటే అది భర్త అసమర్దత క్రిందికి వస్తుంది. 

 పుష్ప వచ్చింది, ఎన్నో రోజులు బంధిఖానా తరువాత స్వేచ్చగా గాలి పీల్చుకు వచ్చిన వుల్లాసం ముఖంలో చిందులేస్తూంటే. 

 "పిక్చరు బాగుందా?"

 "చాలా బాగుంది."

 "పుష్పా నేను నీతో లేనందుకు నీకేమనిపించలేదా? 

 "ఒక్కదాన్ని వెళ్లలేదుగా?"

 అవును. వెంగళ్ తోడుండగా తమలేని లోటు ఎలా కనిపిస్తుంది? పుష్పని తను అనవసరంగా మనసు కలుషితం చేసుకొంటున్నాడేమో. 

 "పుష్పా! నేనొక మాట చెబుతాను. వింటావా?" పుష్ప చెయ్యి పట్టుకుని అటు ఇటు తిప్పితూ అడిగాడు. 

 "ఏమిటి?"

 "ఇంకెప్పుడూ నువ్వు బయటి వాళ్లతో కలసి సినిమాకు వెడతానని చెప్పకు. వెడితే మనిద్దరం వెళ్ళాలి. అంతే."

 "ఎన్నిసార్లు అడగలేదు మిమ్మల్ని సినిమాకు తీసికెళ్లమని?"నిష్టూరంగా అంది. 

 "తీసికెళ్లడానికి సినిమా హాలు దగ్గరలేదు. మూడు మైళ్ళు. ఎవరినో బండి అడగాలి. నాకలా బాగుండదు. అందుకే నాకొక ఆలోచన వచ్చింది. నెల జీతంలో కాస్త కాస్త మిగిల్చి ఒక సైకిల్ కొనుక్కోవాలని చూస్తున్నాను. వీలైతే ఇన్ స్టాల్ మెంట్ లో చూస్తాను. సైకిలొచ్చాక ఝూమ్మని నిన్ను వెనక ఎక్కించుకొని...." కొంటెగా చూసాడు తెచ్చుకొన్న ఉత్సాహంతో. 

 "మీకు సైకి లొచ్చేసరికి నేను ముసలదాన్నై పోతాను. అప్పుడు మీరు పిలిచినా సినిమా చూడాలన్న సరదా వుండదు.... అవునూ! ఇప్పుడు నేను వాళ్లతో వెళ్లొస్తే ఏమైంది? రుక్మిణమ్మకి నన్ను చూస్తే తన చిన్న కూతుర్ని చూచినట్టుగా వుంటుందట. అంత అప్యాయంగా పిలిస్తే ప్రతిసారీ రానని ఎలా చెప్పాలి!"

 "వెంగల్ రెడ్డికి తన భార్యను చూచుకొన్నట్టుగా వుండదూ?" రజనీ లోపలెక్కడో భగ్గుమంది. "మొద్దు! ఎలా చెప్పాలి నీకు!" విసుగుతో మౌనం వహించాడు. 

 
   8


 కిటికీపక్కన కూర్చొన్న పుష్పకు ఎదురింటి ఆవరణలో శివారెడ్డి జీపు, జీపుపక్కన నిలబడి ఎవరితోనో మాట్లాడుతున్న వెంగల్ కనిపిస్తున్నారు వెంగల్ పెద్ద అందగాడు కాదుకానీ, గండు మీసాలు పెంచి నతడిలో స్త్రీత్వాన్ని ఉద్వేగపరిచే మగసిరి పెల్లుబుకూతూంటుంది. హుందాతనం, ఐశ్వర్యం అన్నీ వున్న వెంగల్ ఈమధ్య ఎక్కువగా పుష్ప ఆలోచనల్లో చోటుచేసుకొంటున్నాడు. ఇప్పుడు రజనీకి ఐశ్వర్యం, హుందాతనం ఏవీలేవు. తన వాళ్లనీ, తనఆస్తినీ కాలదన్ని వచ్చినరోజే అతడు నిరాడంబర ప్రియుడైపోయాడు. ఒక మామూలు బడిపంతులు ఎలావుండాలో అలావున్నాడు. వెన్నెల తరిగిన పగటిచంద్రుడిలా కనిపిస్తున్నాడు రజనీ, పుష్పకు ఎప్పుడూ చూచినా కోరికలకు హద్దులు పెట్టమని చెప్పే అతడిని చూస్తే చెప్పలేని చీకాకు వేస్తున్నది! తను ఎందుకు చేసుకొంది రజనీని? ఒక నాటికైనా అతడి తల్లిదండ్రులు జరిగిందంతా మరిచిపోయి తమని దగ్గరకు తీస్తారని, దొరలఇంటి కోడలిగా దర్పం ఒకలబోయొచ్చని.

 కాని, నాలుగురోజుల క్రితం నారాయణరావు వచ్చినప్పుడు వాళ్ళమాటల్లో తన జీవితానికి ఆ అదృష్టం మరి లేదన్న విషయం స్పష్టమైపోయింది. భూపేంద్రగారికి ఈ మధ్య ఆరోగ్యం అసలు బాగాలేదట. కొడుకును తీసుకురమ్మని నారాయణరావును పంపింది సుధామయి. 

 కాని, రజనీ నిష్కర్షగా చెప్పాడు. ఎప్పుడైనా తలిదండ్రుల్ని చూడాల్సివస్తే సతీసమేతంగా తప్పితే తను ఒక్కడు వచ్చే ప్రసక్తిలేదని. 

 "అది జరగనిపని, చినబాబు! ఆమెను ఏనాటికి వాళ్లు కోడలిగా స్వీకరించలేరు" అన్నాడు నారాయణరావు. 

 "అయితే ఈ జన్మకు వాళ్లముఖం చూసే అదృష్టం మరిలేదని చెప్పండి."

 తను రజనీకి భార్యేకాని, అతడి తలిదండ్రులకు కోడలెప్పటికీ కాలేదు. లక్షలాస్తిని గడ్డిపోచలా త్యజించి వచ్చేసిన రజనీ తన చిన్నజీతాన్ని, ఆజీతంతో ఏర్పడ్డ తన జీవితాన్నే ఎంతో అపురూపంగా ప్రేమించడం నేర్చుకొన్నాడు. ఆ చిన్నజీతంలో ఒక చిన్న స్వర్గం సృష్టించుకొనే తాపత్రయంలో వున్నాడు. తను ఏకోరిక కోరినా "నా జీతమెంతో నీకు తెలియదా?"అంటాడు. 

 పుష్పకి అతడినీ, అతడి చిన్న జీతాన్ని అతడు సృష్టించుకోదలచిన స్వర్గాన్నీ ఏట్లో కలిపి వెళ్లిపోవాలనిపిస్తూంది! ఎదురింట్లో వున్నంతసేపు తను ఒక స్వర్గంలో వున్నట్టు, ఇంటికివస్తూనే నరకంలో అడుగుపెట్టినట్టు అనిపిస్తుంది. 

 ఈ నిరాశలో వెంగల్ ఒక ఆశాకిరణంగా కనిపిస్తున్నాడు! అతడి కళ్లల్లో, ప్రతి చేష్టలో తనంటే పడిచచ్చేంత ఇష్టం కనిపిస్తున్నాయి. వెంగల్ భార్య చదువు కొన్నదట. బాగా ధనవంతుల బిడ్డట, ఈ పల్లెటూరు అంటే పరమబోర్ అట. దాని తల్లిదండ్రులు బాగా డబ్బున్న వాళ్లని గర్వం. నాకంటే ఓ డిగ్రీ ఎక్కువుందని మిడిసిపాటు! దాని పొగరు చూస్తే నాకు ఒళ్ళంతా కారం రాచుకొన్నట్టు అవుతుంది.'అంటాడు వెంగళ్. త్వరలో ఆమెకు విడాకులిచ్చేసి తను రెండో వివాహం చేసుకోదలిచినట్టు కూడా చెప్పాడు. 

 
             9


 ఆ రోజు విజయదశమి!

 పండక్కి శివారెడ్డి కూతుళ్లు, అల్లుళ్లు అందరూ వచ్చారు. పెద్దకొడుకు, కోడలు కూడా వచ్చారు! ఇల్లంతా సందడిగా వుంది. మధ్యాహ్నానికల్లా భోజనాలైపోగా కొత్తబట్టల్లో ముస్తాబైపోయారంతా. మగవాళ్లు పేకాటకి కూర్చుంటే ఆడవాళ్లు పచ్చీసు పరుచుకు కూర్చున్నారు. 

 "పుష్పవల్లి బాగా ఆడుతుంది!" అని చెప్పింది రుక్మిణమ్మ.

 "పిలుచుకు వస్తానైతే!" వెంటనే తయారైంది చిన్న కూతురు రాధ. 

 "పండగ పూట వస్తుందో లేదో?" అన్నారెవరో. 

 "నేను తీసుకురమ్మన్నానని చెప్పు!" అంది రుక్మిణమ్మయ 

 రాధ వచ్చేసరికి పుష్పవాళ్ల భోజనాలు అప్పుడప్పుడే అయ్యాయి.

 "అమ్మ నిన్ను తీసుకురమ్మంది." కుర్చీలోవున్న రజనీని ఓరగా చూస్తూ అంది రాధ. 

 "మీ ఇంట్లో చాలామంది వున్నారు. నాకు సిగ్గేస్తుంది. నేనురాను, బాబూ!"

 "నిన్ను ఎవరూ చూడకుండా లోపలికి తీసుకు వెడతాను సరా?"

 పుష్ప ముఖం కడుక్కొని రజనీ తెచ్చిన కొత్తచీర కట్టుకుని తయారైంది. "వెళ్లనా?" అన్నట్టు రజనీ వంక చూసింది. 

 రాధ అక్కడే వుండడంతో ఏమనలేకపోయాడు రజనీ. అన్నా పుష్ప మనసంతా వాళ్ళింట్లోనే వుంటుందని తెలుసు!

 ఎవరూ చూడకుండా లోపలికి తీసుకు వెడతానన్న రాధ మగవాళ్లందరూ కూర్చొన్న హాలు మధ్యనుండే్ తీసుకెళ్ళింది. హాల్లోకి ఒకమెరుపుతీగ ప్రవేశించినట్లుగా అయింది. మగవాళ్ల కళ్లన్నీ ఒక్కసారిగా జిగేలుమన్నాయి.

 రాధ భర్త కనుబొమ్మలు, భుజాలు ఎగురవేసి, "అబ్బ! ఊళ్ళోకి ఇంత అందగత్తె ఎలావచ్చిందోయ్!" అన్నాడు వెంగల్ ని ఉద్దేశించి. 

 "మన ఎదురింట్లో వున్నాడు ఓస్కూల్ మాస్టర్! ఆయన భార్య!"

 "ఇంత అందం కళ్లముందుంచుకొని ఊరికే వున్నావా?"

 "ట్రయల్ చేయకుండానే వుంటానా? నేను మగవాడినే! డౌట్ పడకు!" నవ్వాడు వెంగల్ .

 "లైన్ లోనికి వచ్చిందా?"

 ఈ మాటలు పుష్ప చెవిలో పడకుండా వుండలేదు. తన అందం వాళ్లలో సంచలనం కలిగించడం పుష్పకి "మిస్ ఇండియా!" బిరుదు లభించినంత గర్వాన్ని ఇచ్చింది. తన అందం ఎలాంటి మగవాణ్ణయినా తలవంచేట్టు చేస్తుందన్న ధీమా కలిగింది. రుక్మిణమ్మ కోడలుగాని, కూతుళ్లుగాని ఎవరూ అందగత్తెలుకాదు. వాళ్లలో పుష్ప అందం ప్రత్యేకంగా మెరిసిపోతూంది. 

 రుక్మిణమ్మ పెద్దకూతురు పద్మావతి, "ఇంత అందంగా పుట్టడానికి ఏం పూజలు చేసుకొన్నావో చెప్పు!"అంది. 

 "మాస్టారు ఇంకా బాగా వుంటారక్కా! సినిమా హీరోలు పనికిరారు ఆయన ముందు!" అంది రాధ రజనీ అందం తలచుకొని పరవశంలో పడిపోతున్నట్లుగా. 

 marunadu pushpa adaggane aamenu sinimaaku pampadaaniki angeekarinchaadegaani aame vellinappatinundi mulla meeda unnattugaa kaalam gadapasagadu rajanee. kaaranam driver seetulo vengal reddini chudadam.

 vengal vyaktitvammeeda sadabhipraayam ledu rajaneeki. bharyani puttintlo vadilesi aameni teesuku ravadamledante aa magavaadu durmargudo chavato kavali vengal chavata kaadu kabatti modatukovaku chendutaadu. 

 aina atadimeeda mandi padadaaniki tanaki adhikaaram ekkadundi? paraayi magavadiki sameepangaa vellakudadanna buddi tana bharyaki vundaali - idhi sankuchitamani aameku swechh iste aame tana haddulu telusukoonamtagaa digajaaripovacchu. appudu navvulapaalayyedi aame bratukukaadu, tana bratuku. bharya para purushudi aakarshanaku lobadidante adhi bharta asamardata krindiki vastundi. 

 pushpa vachindi, enno rojulu bandhikhana taruvaata swechhagaa gaali peelchuku vachina vullasam mukhamlo chindulestunte. 

 "pikcharu bagunda?"

 "chala bagundi."

 "pushpa nenu neetho lenanduku neekemanipinchaleda? 

 "okkadaanni vellaledugaa?"

 avunu. vengal thodundagaa tamaleni lotu ela kanipistundi? pushpani tanu anavasaramgaa manasu kalushitam chesukontunnademo. 

 "pushpa! nenoka maata chebutaanu. vintava?" pushpa cheyyi pattukuni atu itu tippituu adigaadu. 

 "emiti?"

 "inkeppuduu nuvvu bayati vaallatho kalasi sinimaaku vedataanani cheppaku. vedithe maniddaram vellaali. anthe."

 "ennisaarlu adagaledu mimmalni sinimaaku teesikellamani?"nishtooramgaa andi. 

 "teesikelladaaniki sinima haalu daggaraledu. moodu maillu. evarino bandi adagali. nakala bagundadu. anduke nakoka aalochana vachindi. nela jeetamlo kaasta kaasta migilchi oka saikil konukkovalani chustunnanu. veelaithe in stal ment loo chustaanu. saikilochaka jhoommani ninnu venaka ekkinchukoni...." kontegaa chusadu tecchukonna utsaahamto. 

 "meeku saiki lochesariki nenu musaladaannai potaanu. appudu meeru pilichina sinima chudalanna sarada vundadu.... avunuu! ippudu nenu vaallatho velloste emaindi? rukminammaki nannu chuste tana chinna koothurni chuuchinattugaa vuntundata. anta apyayamga piliste pratisaarii raanani ela cheppali!"

 "vengal reddiki tana bhaaryanu chuuchukonnattugaa vundaduu?" rajanee lopalekkado bhaggumandi. "moddu! ela cheppali neeku!" visugutho mounam vahinchaadu. 

 
   8


 kitikeepakkana kuurchonna pushpaku edurinti aavaranalo shivareddy jeepu, jeepupakkana nilabadi evarithono maatlaadutunna vengal kanipistunnaru vengal pedda andagaadu kaadukaanii, gandu meesaalu penchi natadilo streetvaanni udvegapariche magasiri pellubukuutuuntumdi. hundaatanam, aishwaryam annee vunna vengal eemadhya ekkuvagaa pushpa aalochanallo chotuchesukontunnadu. ippudu rajaneeki aishwaryam, hundaatanam evilevu. tana vaallanee, tanaaastinii kaaladanni vachinaroje atadu niradambara priyudaipoyaadu. oka maamuulu badipantulu elavundalo alavunnadu. vennela tarigina pagatichandrudila kanipistunnadu rajanee, pushpaku eppuduu chuchina korikalaku haddulu pettamani cheppe atadini chuste cheppaleni cheekaaku vestunnadi! tanu enduku chesukondi rajaneeni? oka natikaina atadi tallidandrulu jarigindantaa marichipoyi tamani daggaraku teestaarani, doralainti kodaligaa darpam okalaboyochani.

 kaani, nalugurojula kritam narayanarao vachinappudu vaallamaatallo tana jeevitaaniki aa adrushtam mari ledanna vishayam spashtamaipoyindi. bhoopendragaariki ee madhya aarogyam asalu bagaledata. kodukunu teesukurammani narayanaraonu pampindi sudhamayi. 

 kaani, rajanee nishkarshagaa cheppaadu. eppudaina talidandrulni chudalsivaste sateesametamgaa tappite tanu okkadu vache prasaktiledani. 

 "adhi jaraganipani, chinababu! aamenu enaatiki vaallu kodaligaa sweekarinchaleru" annadu narayanarao. 

 "ayithe ee janmaku vaallamukham chuse adrushtam mariledani cheppandi."

 tanu rajaneeki bharyekani, atadi talidandrulaku kodaleppatiki kaaledu. lakshalaastini gaddipochala tyajinchi vachesina rajanee tana chinnajeetaanni, aajeetamtho erpadda tana jeevitaanne entho apuruupamgaa preminchadam neerchukonnaadu. aa chinnajeetamlo oka chinna swargam srushtinchukone taapatrayamlo vunnadu. tanu ekorika korina "naa jeetamentho neeku teliyadaa?"antaadu. 

 pushpaki atadinee, atadi chinna jeetaanni atadu srushtinchukodalachina swargaannii etlo kalipi vellipovalanipistuu! edurintlo vunnantasepu tanu oka swargamlo vunnattu, intikivastune narakamlo adugupettinattu anipistundi. 

 ee niraasalo vengal oka aasaakiranamgaa kanipistunnadu! atadi kallallo, prati cheshtalo tanante padichachenta ishtam kanipistunnaayi. vengal bharya chaduvu konnadata. baga dhanavantula biddata, ee palleturu ante paramabore ata. daani tallidandrulu baga dabbunna vaallani garvam. nakante oo digri ekkuvundani midisipaatu! daani pogaru chuste naaku ollantaa kaaram rachukonnattu avutundi.'antaadu vengal. twaralo aameku vidaakulichesi tanu rendo vivaham chesukodalichinattu kuudaa cheppaadu. 

 
             9


 aa roju vijayadasami!

 pandakki shivareddy koothullu, allullu andaruu vachaaru. peddakoduku, kodalu kuudaa vachaaru! illanta sandadigaa vundi. madhyahnanikalla bhojanalaipoga kottabattallo mustaabaipoyaarantaa. magavaallu pekaataki koorchunte aadavaallu pacchisu paruchuku kuurchunnaaru. 

 "pushpavalli baga aadutundi!" ani cheppindi rukminamma.

 "piluchuku vastaanaite!" ventane tayaaraindi chinna koothuru raadha. 

 "pandaga poota vastundo ledho?" annarevaro. 

 "nenu teesukurammannanani cheppu!" andi rukminammaya 

 raadha vachesariki pushpavalla bhojanaalu appudappude ayyai.

 "amma ninnu teesukurammandi." kurchilovunna rajaneeni oragaa chustuu andi raadha. 

 "mee intlo chaalaamandi vunnaru. naaku siggestundi. nenuraanu, baaboo!"

 "ninnu evaruu chudakunda lopaliki teesuku vedataanu sara?"

 pushpa mukham kadukkoni rajanee tecchina kottachira kattukuni tayaaraindi. "vellanaa?" annattu rajanee vanka chusindi. 

 raadha akkade vundadamtho emanalekapoyadu rajanee. anna pushpa manasanta vallintlone vuntundani telusu!

 evaruu chudakunda lopaliki teesuku vedataananna raadha magavallandaru kuurchonna haalu madhyanunde teesukellindi. halloki okameruputiiga pravesinchinatlugaa ayindi. magavalla kallannee okkasariga jigelumannayi.

 raadha bharta kanubommalu, bhujalu eguravesi, "abba! oolloki inta andagatte elavachindoy!" annadu vengal ni uddesinchi. 

 "mana edurintlo vunnadu oskool master! aayana bharya!"

 "inta andam kallamundunchukoni oorike vunnava?"

 "trial cheyakundane vuntana? nenu magavadine! dout padaku!" navvaadu vengal .

 "line loniki vachinda?"

 ee maatalu pushpa chevilo padakunda vundaledu. tana andam vaallalo sanchalanam kaliginchadam pushpaki "mis india!" birudu labhinchinanta garvaanni ichindi. tana andam elanti magavaannayinaa talavanchettu chestundanna dheema kaligindi. rukminamma kodalugaani, koothullugaani evaruu andagattelukaadu. vaallalo pushpa andam pratyekamgaa merisipotundi. 

 rukminamma peddakuturu padmavati, "inta andamgaa puttadaaniki yem poojalu chesukonnavo cheppu!"andi. 

 "maastaaru inka baga vuntarakka! sinima heerolu panikiraaru aayana mundu!" andi raadha rajanee andam talachukoni paravasamlo padipotunnatlugaa. 